બિલ ગેટ્સે 27 ઓગષ્ટ,1998 ના દિવસે માઇક્રોસોફ્ટ ખાતે વક્યવ્ય આપ્યું હતું. 1975માં માઇક્રોસોફ્ટની સ્થાપના બાદ 2006 સુધી કંપનીની ઉત્પાદન વ્યુહરચના માટે પ્રાથમિક જવાબદારી ગેટ્સની હતી.તેમણે ભારે ઉત્સાહ સાથે કંપનીની પ્રોડક્ટસનો વ્યાપ વધાર્યો હતો અને જ્યારે પણ માઇક્રોસોફ્ટ સોર્વોચ્ચ હોદ્દો પ્રાપ્ત કરતી ત્યારે તેઓ તેને ટકાવી રાખવા માટે તનતોડ મહેનત પણ કરતાં હતા. એક્ઝિક્યુટિવ તરીકે ગેટ્સ માઇક્રોસોફ્ટના સિનિયર મેનેજરો અને પ્રોગ્રામ મેનેજરોને નિયમિત મળતા હતા.કંપનીને લાંબા ગાળાના જોખમમાં મુકી શકે તેવી મેનેજરોની વ્યાપાર વ્યૂહરચનામાં અને દરખાસ્તોમાં ખામીઓ દેખાતાં પ્રથમ તબક્કે તેમને શાબ્દિક લડાઇખોરી અને ધમકાવવાનો અભિગમ અપનાવ્યો હતો. તેઓ પ્રદર્શન દરમિયાન વાંરવાર આ શબ્દોનું ઉચ્ચારણ કર્યાં કરતાં હતા કે, "પહેલી વાર મેં આ પ્રકારની મૂર્ખામીભરી વાત સાંભળી.અને "શા માટે તમે તમારા બધાંજ (નાણાકિય)|વિકલ્પો છોડી પીસ કોર્પસમાં જોડાઇ જતાં નથી?"શરૂઆતમાં આક્રોશ વ્યક્ત કરી પછી તેઓ વિગતવાર દરખાસ્તનો બચાવ કરતાં અને છેવટે તેઓ સંપુર્ણપણ સંમત થઇ જતાં હતા. જ્યારે તેમના સહકર્મચારીઓ કોઇ કાર્યમાં ઢીલ કરતાં ત્યારે તેઓ કટાક્ષપૂર્વક કહેતાં કે હું કાર્ય સપ્તાહના અંતે પૂર્ણ કરી દઇશ.